จงบอกสิ่งที่ทำให้หุ้น CHG หรือ บริษัท โรงพยาบาลจุฬารัตน์ จำกัด (มหาชน) เติบโต ตั้งแต่ปี 2558-2561
1. สาขาของโรงพยาบาล CHG มีจำนวนสาขาโรงพยาบาลกว่า 13 แห่ง กระจายกันอยู่ที่จังหวัดกรุงเทพฯ สมุทรปราการ ระยอง ชลบุรี ฉะเชิงเทรา และปราจีนบุรี เรียกได้ว่า ครอบคลุมในส่วนพื้นที่ที่เขาถนัด นั่นคือ ในเขตเมืองอุตสาหกรรมต่าง ๆ ในประเทศไทย การกระจายสาขาให้ครอบคลุมพื้นที่ที่เขาถนัด ทำให้การสร้างรายได้ทำได้ดี โดยรายได้หลักไม่ได้มาจากประกันสังคมแล้ว แต่สัดส่วนรายได้จะมาจากผู้ป่วยเงินสดมากกว่า

2. โครงสร้างรายได้ของกิจการ รายได้หลักจะมาจากกลุ่มผู้ป่วยทั่วไป โดยแบ่งไปรายได้จากกลุ่มผู้ป่วยนอกกว่า 32.8% และรายได้จากกลุ่มผู้ป่วยใน 29.7% รวมรายได้ในส่วนนี้กว่า 62.5% ส่วนรายได้รองจะมาจากโครงการสวัสดิการภาครัฐ โดยแยกเป็นส่วนจากโครงการประกันสังคม 32% และโครงการภาครัฐอื่น ๆ 5.5% รวมรายได้ในส่วนนี้กว่า 37.5% จะเห็นว่าสัดส่วนรายได้ภาครัฐกลายเป็นสัดส่วนที่น้อยลง ซึ่งเป็นผลดีต่อการเบิกจ่ายเงินจากภาครัฐที่บางครั้งอาจจะล่าช้า และไม่คุ้มทุน

3. การเติบโตของโรงพยาบาล กิจการเติบโตเฉลี่ยราว 10.08% ในแง่ของรายได้ แต่ในเรื่องราวของกำไรยังไม่ได้มีภาพนี้ โดยภาพการเติบโตมีดังต่อไปนี้
- รายได้ปี 2558 3,178.83 ล้านบาท กำไร 538.38 ล้านบาท
- รายได้ปี 2559 3,657.88 ล้านบาท กำไร 564.29 ล้านบาท
- รายได้ปี 2560 3,896.42 ล้านบาท กำไร 565.44 ล้านบาท
- รายได้ปี 2561 4,430.84 ล้านบาท กำไร 633.88 ล้านบาท

ในส่วนของกำไรนั้น เริ่มเห็นกำไรเติบโตลดลงในช่วงไตรมาสสองของปี 2562 สาเหตุจากการเปิดโรงพยาบาลใหม่ ทำให้มีค่าใช้จ่าย และโรงพยาบาลใหม่ยังไม่ถึงจุดคุ้มทุน ซึ่งแน่นอนที่สุดว่า หากถึงจุดคุ้มทุนเมื่อไหร่ กำไรอาจมีแนวโน้มกลับมาเติบโตอีกครั้ง
ข้อมูลการเงินรายบริษัท